Writing between the lines – Πάνω σε ένα “ξένο” στίχο: Μια έρευνα δράσης για τη ροκ μουσική, ως πολιτισμική πρακτική στη διδασκαλία της Αγγλικής Γλώσσας στο Γυμνάσιο. Στίχοι και μουσική, με όχημα την Δημιουργική Γραφή, ανασύρουν τη δημιουργικότητα, εισάγουν την ποίηση στον κόσμο των εφήβων και προβάλλουν τη γλώσσα ως μέσο έκφρασης
Creators: name: Χαραλαμπίδου, Αθηνά Παύλου
Publisher: name: Aristotle University of Thessaloniki
Year: 2019
Subjects: subject: Δημιουργική Γραφή &amp; Ανάγνωση
subject: Διδασκαλία Αγγλικών ως Ξένη Γλώσσα
subject: Ροκ Μουσική τραγούδια
subject: Ποίηση
subject: Πολιτισμικές Σπουδές
subject: Creative Writing &amp; Reading
subject: Rock music&amp; Songs
subject: Teaching English as a foreign language
subject: Poetry
subject: Cultural Studies
subject: FOS: Other humanities

description: Η παρούσα εκπαιδευτική έρευνα καταγράφει τα αποτελέσματα της Δράσης που πραγματοποιήθηκε με 36 μαθητές της Γ΄ Γυμνασίου στο μάθημα της Αγγλικής γλώσσας με την αξιοποίηση του εργαλείου της Δημιουργικής Γραφής κατά το σχολικό έτος 2018-19. Βασικός στόχος της Έρευνας Δράσης είναι να διερευνηθεί κατά πόσο ο αγγλικός ροκ στίχος, ως πολιτισμική πρακτική, μπορεί να λειτουργήσει σαν ‘άγκιστρο’ για την διδασκαλία της αγγλικής ως ξένης γλώσσας και των λογοτεχνικών στοιχείων του ποιητικού λόγου και αν με την αρωγή της Δημιουργικής Γραφής, μπορούν να επιτευχθούν γνωστικοί και παιδαγωγικοί στόχοι του Διαθεματικού Ενιαίου Πλαισίου Προγράμματος Σπουδών (ΔΕΠΠΣ) και του Ενιαίου Προγράμματος Σπουδών ξένων γλωσσών (ΕΠΣ ξ.γ.) που δεν καλύπτονται από τα διδακτικά εγχειρίδια. Το περιεχόμενο των αναλυτικών προγραμμάτων αποτελεί το διδακτικό πλαίσιο της παρούσας δράσης και λειτουργεί ως σημείο αναφοράς για τους στόχους και τις μεθοδολογικές πρακτικές που χρησιμοποιήθηκαν κατά την διδακτική παρέμβαση. Επίσης, ανιχνεύεται η αποτελεσματικότητα της δράσης στην προοπτική της επαγγελματικής βελτίωσης της διδάσκουσας και της διατύπωσης μιας προσωπικής θεωρίας. Η μελέτη της βιβλιογραφίας αποτέλεσε τη βάση για την οργάνωση και την εκτέλεση της διδακτικής παρέμβασης και της έρευνας. Στο θεωρητικό μέρος, εξετάζεται η βιβλιογραφία που σχετίζεται με τη Ροκ μουσική και τη σύνδεσή της με τις Πολιτισμικές Σπουδές και την διδασκαλία της αγγλικής ως ξένης γλώσσας στο ελληνικό Γυμνάσιο. Παράλληλα, εξετάζεται βιβλιογραφικά ο εκπαιδευτικός ρόλος και η διδακτική εφαρμογή της Δημιουργικής Γραφής και Ανάγνωσης στίχου για τον σχεδιασμό και την εκτέλεση των 5 Διδακτικών Ενοτήτων της δράσης, που εστιάζουν τόσο στη γλώσσα όσο και στη λογοτεχνία. Στο δεύτερο μέρος, παρουσιάζεται η οργάνωση της δράσης που ακολουθώντας τα στάδια μιας δημιουργικής διαδικασίας, αξιοποιεί την Δημιουργική Ανάγνωση και Γραφή και η ποιοτική έρευνα που ακολουθεί το σπειροειδές μοντέλο των Κemmis &amp; Τaggart. Σε κάθε ενότητα ο αναστοχασμός, από την παρατήρηση της δράσης, βελτίωνε το σχεδιασμό και τη δράση της επόμενης ενότητας, για να χρησιμοποιηθεί, προσθετικά με τα υπόλοιπα δεδομένα, στα τελικά συμπεράσματα της έρευνας που είναι αποτέλεσμα τριγωνοποίησης. Η έρευνα δράσης μεταφέρει τα μετρήσιμα αποτελέσματα των ερωτηματολογίων και τα ποιοτικά των ημι-δομημένων συνεντεύξεων των μαθητών, σχετικά με τη μαθησιακή τους εμπειρία με τη Δημιουργική Γραφή και τη σχέση τους με τον ποιητικό λόγο και το Ροκ τραγούδι. Η εξαγωγή συμπερασμάτων, εκτός από την αξιολόγηση της διαδικασίας με τους δύο παραπάνω τρόπους, προκύπτει από την εκτίμηση των μαθητικών κειμένων, αποτέλεσμα της άσκησης των μαθητών στο εργαστήριο της Δημιουργικής Γραφής. Η έρευνα προσπαθεί να ανιχνεύσει την αποτελεσματικότητα της συγκεκριμένης δράσης ως μια πρόταση καλής διδακτικής πρακτικής και ευελπιστεί να συμβάλλει με άλλες έρευνες στον διάλογο της εκπαιδευτικής κοινότητας.
description: The present paper records the results of the Action Research carried out with the participation of 36 students in the English Language class in the 3rd grade of a Greek High School for the year 2018-2019. The main objective of the research is to explore whether English Rock Songs, as cultural practice, can function along with Creative writing like a ‘hook’ for the effective teaching of English as a Foreign Language, to achieve cognitive as well as pedagogical goals of the renewed National Curricula that are not fully covered by old school textbooks. The content and directions of the curricula are the reference point for the aims, the methodology and the practices used in the Teaching Action. Furthermore, the research “reconnoiters” the potential of the professional upgrade of the teacher and the articulation of a personal theory. The planning and execution of the project was based entirely on relevant literature. Thus, the theoretical part examines the literature related to the association of Rock Music with Cultural Studies and the teaching of English as a Foreign Language. At the same time, the role and the practice of Creative Reading and Writing are bibliographically explored for the organization and the implementation of the 5 Teaching Units of the Action which focuses on both, English Language and Literature. In the second part, the paper presents the Action as a creative process that capitalizes Creative Reading and Writing and the Qualitative Research that follows the Κemmis &amp; Τaggart spiral model. For each Teaching Unit the reflection, stemming from the observation, led to the re-planning of the next unit whereas at the same time the observation adds in the final general results which are the product of triangulation. The research reports on quantitative results of students’ Questionnaires and the qualitative results of semi-structured Interviews, focusing on their views of the learning experience and their attitude towards Creative Writing and poetic discourse, in general. Conclusions also include the Observation of the Action and the analysis of data from the evaluation of the students’ texts produced in the Creative Writing Atelier. The research seeks to trace the effectiveness of the particular project of Creative Writing and Reading as a good practice in teaching EFL and aspires to contribute as well as others to the dialogue inside the educational community.